Адначасова Рынкевіч выказаў упэўненасьць, што гаворка ня пойдзе аб непасрэднай вайсковай атацы на Латвію, і наўпроставай пагрозы Латвіі гэтыя вучэньні не нясуць. Паводле міністра, шмат у чым гэта абумоўлена тым, што цяпер у Латвіі разьмешчаны кантынгент NATO. Але, на ягоную думку, спробы «прамацаць» сыстэму абароны могуць весьціся — напрыклад, вайсковыя самалёты Расіі могуць «выпадкова» ўвайсці ў паветраную прастору Латвіі.